open-index/open-wikipedia-markdown huggingface dataset:
Grigori Kirienko

**Grigori Anatolievitx Kirienko** (; Novosibirsk, 1965eko irailaren 29a) sable modalitateko errusiar eskrimalari bat da. 1992ko Udako Olinpiar Jokoetan, Bartzelonan, eta 1996ko Udako Olinpiar Jokoetan, Atlantan, urrezko domina bana lortu zuen taldekako sable proban, lehenean Aleksandr Xirxov, Georgy Pogosov, Vadim Huttsait eta Stanislav Pozdniakovekin taldea osatuz, eta, bigarrenean, Stanislav Pozdniakov eta Sergei Xarikovekin.

## Palmares osoa 
### Munduko txapelketak 
* Urrezko domina 1989ko Munduko Eskrima Txapelketako banakako sable proban (Denver)
* Urrezko domina 1989ko Munduko Eskrima Txapelketako taldekako sable proban (Andrei Alshan, Sergei Koryashkin eta Sergei Mindirgasovekin taldea osatuz.
* Urrezko domina 1990eko Munduko Eskrima Txapelketako taldekako sable proban (Georgi Pogosov, Andrei Alshan eta Sergei Mindirgasovekin taldea osatuz) (Lyon)
* Urrezko domina 1991ko Munduko Eskrima Txapelketako banakako sable proban (Budapest)
* Zilarrezko domina 1991ko Munduko Eskrima Txapelketako taldekako sable proban (Vadim Gutcajt, Aleksandr Shirshov, Samir Ibragimov eta Andrei Alshanekin taldea osatuz.
* Urrezko domina 1993ko Munduko Eskrima Txapelketako banakako sable proban (Essen)
* Urrezko domina 1994ko Munduko Eskrima Txapelketako taldekako sable proban (Stanislav Pozdnyakov, Aleksandr Shirshov eta Aleksei Jermolajevekin taldea osatuz) (Atenas)
* Brontzezko domina 1994ko Munduko Eskrima Txapelketako banakako sable proban
* Urrezko domina 1995eko Munduko Eskrima Txapelketako banakako sable proban (Haga)
* Zilarrezko domina 1995eko Munduko Eskrima Txapelketako taldekako sable proban (Stanislav Pozdnyakov, Aleksandr Shirshov eta Sergei Sarikovekin taldea osatuz)
* zilrrezko domina 1997ko Munduko Eskrima Txapelketako taldekako sable proban (Stanislav Pozdnyakov, Aleksandr Shirshov eta Sergei Sarikovekin taldea osatuz)

### Olinpiar Jokoak 
* Urrezko domina 1992ko Udako Olinpiar Jokoetako taldekako sable proban (Aleksandr Shirshov, Georgi Pogosov, Vadim Huttsait eta Stanislav Pozdnyakovekin taldea osatuz. (Bartzelona) Talde Bateratua ordezkatuz
* Urrezko domina 1996ko Udako Olinpiar Jokoetako taldekako sable proban (Stanislav Pozdnyakov eta Sergei Sharikovekin taldea osatuz). (Atlanta) Errusia ordezkatuz.

## Ikus, gainera 
* Eskrima 1992ko Udako Olinpiar Jokoetan
* Eskrima 1996ko Udako Olinpiar Jokoetan
Mariann Horváth

**Mariann Horváth** ezpata modalitateko hungariar eskrimalari bat da. Munduko Eskrima Txapelketan, bere karreran zehar, sei urrezko domina eta zilarrezko bi lortu ditu. Era berean, Europako Eskrima Txapelketan beste bi urrezko domina lortu ditu. Munduko Eskrima Kopa 2 aldiz irabazi du.

## Palmares osoa 
### Munduko Txapelketa 
* Urrezko domina 1989ko Munduko Eskrima Txapelketako taldekako ezpata proban (Gyöngyi Szalay, Zsuzsanna Szőcs, Diana Eöri eta Marina Várkonyirekin taldea osatuz (Denver).
* Zilarrezko domina 1990eko Munduko Eskrima Txapelketako taldekako ezpata proban (Gyöngyi Szalay, Zsuzsanna Szőcs, Diana Eöri eta Marina Várkonyirekin taldea osatuz) (Lyon)
* Urrezko domina 1991ko Munduko Eskrima Txapelketako banakako ezpata proban (Budapest)
* Urrezko domina 1991ko Munduko Eskrima Txapelketako taldekako ezpata proban (Gyöngyi Szalay, Zsuzsanna Szőcs, Diana Eöri eta Marina Várkonyirekin taldea osatuz).
* Urrezko domina 1992ko Munduko Eskrima Txapelketako banakako ezpata proban. (Habana)
* Urrezko domina 1992ko Munduko Eskrima Txapelketako taldekako ezpata proban (Zsuzsanna Szőcs, Marina Várkonyi eta Timea Nagyrekin taldea osatuz).
* Urrezko domina 1993ko Munduko Eskrima Txapelketako taldekako ezpata proban. (Marina Várkonyi, Gyöngyi Szalay, Hajnalka Kiraly eta Timea Nagyrekin taldea osatuz). (Essen)
* Zilarrezko domina 1994ko Munduko Eskrima Txapelketako taldekako ezpata proban. (Gyöngyi Szalay, Hajnalka Kiraly eta Adrienn Hormayrekin taldea osatuz.

### Europako Txapelketa 
* Urrezko domina 1991ko Europako Eskrima Txapelketako banakako ezpata proban (Viena)
* Urrezko domina 1991ko Europako Eskrima Txapelketako taldekako ezpata proban (Gyöngyi Szalay, Zsuzsanna Szőcs eta Marina Várkonyirekin taldea osatuz).
Pachamama

**Pachamama**, **Pacha Mama** edota soilik **Pacha** (aimara eta kitxuaz *Pacha*="Lur", "mundua" edo "kosmosa" eta *Mama*="Ama", hots, "Amalurra") Hego Amerikako erdialdeko Andeetako herrien jainkosa bat da, euren sinismenen gune garrantzitsuena ere badelarik.

## Ikus gainera 
* Amalur

## Kanpo estekak
Amon Ethir

**Amon Ethir** ("espioien muinoa" sindarinez) Tolkienek bere legendarium ospetsuan deskribatzen duen eta bere Silmarillion lanean agertzen den fikziozko muino bat da.

## Etimologia eta esanahia 
*Amon Ethir* izena sindarinezkoa da. *Amon* (muinoa) eta *Ethil* (itsasoratzea) hitzek osatzen dute, honen ondorioz et-tir hartu behar delarik, "zaindu" esan nahi duena.

## Fikziozko historia 
Muino artifizial bat da, Nargothrondeko ateetatik ekialdera dagoena, Narog ibaiaren goiko zatian. Noldorrek eraiki zuten Finroden garaian, zaintza gune bezala.

"Silmarillion"en Nargothrond guztia Glaurung herensugeak, Narog ibaiaren uretan sartzean sortutako laino trinko batez ilunduta geratu zela kontatzen da, lainorik gabe soilik muinoaren tontorra geratuz. Han, Mablungek zaldizkoek osatutako zaintza bat jarri zuen Morwen eta Nienorren inguruan, baina hauek damekin batera ihes egiten saiatu ziren haizea aldatzean. Hau oso akats larria izan zen, laino itogarriak itzuli egin baitziren eta zaldiak erotu baitzituzten, sakabanatuz. Nienor muinora itzuli zen bere burua salbu jartzeko, baina han aurrez aurre topo egin zuen herensugearekin, ahazte aztikeri bat jaurti ziona.

Eguzkiaren Lehen Aroaren amaieran, Amon Ethir Belegaerren urpean desagertu zen, gainontzeko Beleriand guztia bezala.

## Kanpo estekak
Marqués de Larios kalea

**Marqués de Larios kalea** edo soilik **Larios kalea** Málagako XIX. mendeko kale bat da. Kalearen izena Manuel Domingo Larios y Lariosen omenezkoa da, Lariosko II. markesa, XIX. mendean zehar ehungintzaren garapena bultzatu zuena.

## Historia 
Larios kalea irekitzeko lehen proiektua José María Sancha ingeniariak egin zuen, beranduago aldatua izan zen arren. Lehen proiektu horrek kalea, gaur egun bezala, Konstituzio Plazatik abiarazten zuen, baina *Toril*, *Salinas*, *Desengaño* (gaur egun Strachan), *Plaza del Obispo*, *Sancha de Lara* eta *San Juan de Dios* kaleetatik igaroarazten zuen.

Kalea garai hartan Sebastián Souviron Torres alkate zela inauguratu zen, 1891ko abuztuak 27an. Bedeinkapena, elizbarrutiko gotzaina zen Marcelo Spínola y Maestrek egin zuen, beranduago Sevillako Artzapezpiku izendatua izan zena.

1880ko maiatzak 1ean, Alarcón Luján alkate zela, Malagako udalak publiko egin zituen Larios kalea bere omenez erakitzea bultzatzeko elkarte anonimo baten oinarriak. Horren kapitala milioi bat pezetatan ezarri zen, bakoitzak 25.000 pezeta balio zituen 40 akziotan banatuta, horietako gehienak Larios familiak erosi zituelarik, familia hau proiektuaz arduratuz. Esker on bezala, udalak Lariosko Markesaren omenezko monumentu bat altxatu zuen. 1931n Espainiako Bigarren Errepublika aldarrikatua izan ondoren, kalea **Apirilak 14 kalea** bezala berrizendatua izan zen, markesa omentzen zuen estatua jendetzak eraitsi eta uretara bota zuelarik. Bere ordez langilearen estatua jarri zen, ordurarte markesaren estatuaren oinpean zegoena.

Espainiako Gerra Zibila Francisco Francoren garaipenarekin amaitu ondoren, kaleari bere jatorrizko izena itzuli zioten, eta markesaren estatua itsasotik berreskuratu eta bere tokian jarri zuten, gaur egun hala jarraitzen duelarik, Málagako irudirik tipiko eta ezagunenetako bat delarik.

## Erakusketak 
Larios kalea erakusketa publikoen ohiko tokia da. Hauen artean, Manolo Valdés, Baltasar Lobo edo Auguste Rodinenak nabarmentzen dira, azkenaren kasuan, bereziki Pentsalaria, baita zine gidoiei buruzko erakusketa bat ere hiriko zinemaldiaren 12. edizioaren omenez.

## Merkatal bidea 
Larios kalea Espainiako bosgarren merkatal biderik garestiena da, soilik Portal de l'Àngel, Preciados, Serrano eta Gràcia pasealekuak gainditua. Urteroko zenbakiek Larios kalean ezarritako komertzioentzat bertan lokal bat alokatzeak suposatzen duen garrantziaren ideia bat ematen dute, urtero, alokatutako metro karratu bakoitzeko 1740 euro ordaintzen baitituzte. Europa mailan, Larios kalea kontinente osoko 50 garestienen artean dago.

## Kanpo estekak
Norbert Walter

**Norbert Walter** (1944ko irailaren 23a, Weilbach, Bavaria &ndash; 2012ko abuztuaren 31) alemaniar ekonomialari bat izan zen.

Johann Wolfgang Goethe Unibertsitatean ikasi eta 1968an diplomatu zen. 1990 eta 2009 bitartean Deutsche Bank bankuko ekonomialari nagusia izan zen, Franz Josef Trouvain odezkatuz. 2009an kargua laga eta Thomas Mayerrek ordezkatu zuen.
Argos

**Argos** izan daiteke:

## Mitologia 
Greziar mitologian, **Argos** (antzinako grezieraz Άργος, ‘distiratsua’) hainbat pertsonaien izena da:
* Argos Panoptes (Άργος Πανοπτης, Argos ‘begi guztiarena’) mila begidun erraldoia.
* Argos, argonauten itsasontzia egin zuena.
* Argos, jainkoa, Zeus eta Nioberen semea.

## Toponimia 
* Argos (Grezia), Peloponesoko hiria;
* Argos (Indiana), Estatu Batuetako herria;
* Argos Akaiakoa, antzinako hiria;
* Argos ibaia, Segura ibaiaren ibaiadarra dena;
1960ko Melodi Grand Prix

**1960ko Melodi Grand Prix** Melodi Grand Prixen lehen edizioa izan zen. Oslon ospatu zen, NRKren estudioetan, eta urte horretako Eurovision Kantu Jaialdira Norvegiak bidaliko zituen abeslari eta abestia aukeratzeko balio izan zuen. Urte horretako otsailak 4an finalerdia jokatu zen, eta finala otsailak 20an izan zen. Saioa Erik Diesenek eta Odd Grythek aurkeztu zuten. Finalerdian 11 abesti abestu zituzten Inger Jacobsen eta Jens Book-Jensenen artean, 11 abesti horietatik finalerako sei sailkatu zirelarik: **Voi voi**, **Lille Lilli-Ann fra Lillesand**, **Ny smart hatt**, **Et sommereventyr**, **Frøken alfabet** eta **En drøm er alt**. Finala Nora Brockstedtek irabazi zuen Voi voi kantuarekin, Eurovisionera joan ziren abeslari eta abestia hauek izan zirelarik.

## Finalerdia 
## Finala 
Finalerako, Erik Diesenek eta Odd Gyrthek aurkeztua, abeslariak aukeratuko ziren. Aditu talde batek osatutako epaimahai batek aukeratu zuen garailea.

## Eurovision Kantu Jaialdian 
Londresen ospatu zen 1960ko Eurovision Kantu Jaialdian Nora Brockstedt abeslariak, Voi voi kantatuz, laugarren postua lortu zuen 11 punturekin, Norvegiak, ordurarte eta denbora askoan zehar, Eurovisionen lortutako sailkapenik hoberena.

*Artikulu hau alemanezko wikipediatik itzulia dago*.

## Kanpo estekak
Txe Arana

**Txe Arana** (Lleida, 1972ko urtarrilaren 18a) zinema, telebista eta antzerkiko kataluniar aktore bat da. 1993an *Sputnik* telesaioan ezagutzera eman zen. Hainbat ikusentzunezko ekoizpenetan ahotsa jarri izan du, esate baterako 2010eko otsailaren 1an ospatu zen Gaudi Sarien ekitaldian.

Urte berdineko uztailaren 10an Lluís Soler aktorearekin batera "Som una nació. Nosaltres decidim" manifestazioaren amaieran antolatzaileen izenean amaierako aldarrikapena irakurri zuen. Kataluniako independentziaren aldekoa da, 2014an Independentzia Erreferendumari aldeko kanpainari babesa eman diolarik.

## Filmografia nagusia 
### Telebista 
* 1993: *Sputnik* (aukezlea)
* 1993: *Tres senyores i un senyor* (aukezlea)
* 1998-2000: ''Laberint d'ombres*
* 1999: *Coses de la vida* (aukezlea)
* 2001: *Temps de Silenci* (2 atal)
* 2005: *El cor de la ciutat*
* 2007: *Colors en sèrie* (ahotsa, "Vermell" atala)
* 2007: *Un lloc per viure* (ahotsa, dokumentala)
* 2009-2010: *Ànima*
* 2010: *Adéu, Espanya?* (ahotsa, dokumentala)

### Zinema 
Honako film labur hauetan parte hartu du:
* 2008: *Reality*, egilea: Kim Gázquez
* 2009: *Marcianas'', egilea: Sintu Amat

## Erreferentziak 
## Kanpo estekak 
* Txe Arana aktorearen webgunea 
* Txe Arana aktorearen IMDBko fitxa irakurgai
Karolina (gozopila)

**Karolina** Bilboko gozopil tipiko bat da, hostorezko tartaleta oinarrian eta gainean merenge txokolatez eta gorringoz apaindua dituena. Karolina gozopila Bilboko gozogile batek sortu omen zuen XX. mendearen erdialdean bere alabari atsegin emateko.

## Erreferentziak 
## Kanpo estekak
Gailur (argipena)

**Gailurra** bi gauza izan daitezke:
* Gailur (topografia): Erliebean bere inguruaren gainetik garaiera altuagoan dagoen puntua.
* Gailur (eraikuntza): Teilatu batean punturik altuena osatzen duen habea.
1984ko Udako Olinpiar Jokoetan parte hartutako euskal herritar kirolariak

## Dominak 
Euskal Herria, Nazioarteko Olinpiar Batzordeak talde onartua ez bazen, 48. postuan egongo litzateke beste 92 herrialdeekin batera.

Ez dugu taldekako lehiaketetan lortutako dominak kontuan hartzen. Luis Maria Lasurtegik Fernando Climent sevillarrarekin batera binakako lehiaketan zilarrezko domina lortu zuen eta Juan Manuel Lopez Iturriagak zilarrezko domina ere lortu zuen Espainiako saskibaloi selekzio nazionalarekin.

## Parte hartzaileak kirolaren arabera 
Nazioarteko Olinpiar Batzordeak onartutako 23 kirol olinpikoetatik 10ean hartu zuten parte euskal kirolariek, denak Espainiako selekzioarekin.

## Kirolarien zerrenda 
Hona hemen Los Angelesko Olinpiar Jokoetan parte hartu zuten euskal kirolarien zerrenda.

## Kanpo estekak
Juan José Prado

**Juan José Prado Lardizabal** (Donostia, 1956ko otsailaren 4a) gipuzkoar atleta ohia da, abiadura lasterketetan aditua.

Real Sociedad taldean ibilitakoa 1983an 100 metrotan, 1980 eta 1985ean 200 metrotan eta 1984an 400 metrotan bilakatu zen Espainiako txapeldun eta Los Angelesko Olinpiar Jokoetan parte hartu zuen.

## Erreferentziak
Pastel (argipena)

**Pastel** hitzak esanahi zenbait ditu:

* pastela edo gozopila, barruan gai gozoren bat, haragia edo arraina duen orez egindako jakia, labean errea;
* pastela, margotzeko teknika;
* pastel koloreak, zenbait tonu edo kolore argiak.
Ignacio Ordóñez

**Ignacio Ordóñez Barcena** (Bilbo, 1966ko otsailaren 2a - 2020ko urriaren 7a) euskal kirolaria da, borroka librean aditua.

Sambon hasi eta behin hartu zuen parte Olinpiar Jokoetan: Los Angelesen hain zuzen ere. Bigarren errondan kaleratu zuten.

1984an Europako Txapelketan 7.a izan zen.

## Erreferentziak
Tartaleta

**Tartaleta** labean egosi eta gero, hainbat osagarriz betetzen den hostorezko pasteltxoa da, plater-antzeko forma duena. Azkenburukoak izateaz gain, tartaletak hainbat erreki eta arrain jakiren osagarrietan ere erabiltzen dira. Edukiaren arabera gozoak edo gaziak izan daitezke.

## Ikus, gainera 
* Arrautza tartaleta

## Erreferentziak 
## Kanpo estekak
Joaquín Valle

**Joaquín Valle Montero** (Peñarrubia, 1954ko maiatzaren 15a - ) euskal kirolari ohia da, halterofilian aritzen zena. 62 eta 69 kilotik gorako kategorietan aritu zuen.

Malagako probintzian jaioa izan arren, Gasteizen egin zuen bere ibilbidea.

Los Angeles eta Seulgo Olinpiar Jokoetan parte hartu zuen.

## Erreferentziak
Maskota

thumb|150px|Morizo eta Kikkoro, 2005eko Aichiko Erakusketaren maskotak.

**Maskota** zorigaitzak uxatzeko edota zorte ona erakartzeko bertutea esleitzen zaion pertsona, animalia edo gauza da edo zenbait ekitaldiren (olinpiada, erakusketa, eta abarren) ezaugarri aukeratzen den irudi edo objektua.

Maskota hautatzekotan pertsona, animalia edo objektu baten pertsonifikazio bilakatu dezakete, normalean irudikatzen duen gertaerarekin lotuta. Hitza proventzerazko *mascoto* hitzarekin lotura du, euskeraz "aztikeria" esan nahi duena.

## Erreferentziak 
## Kanpo estekak
1976ko Udako Olinpiar Jokoetan parte hartutako euskal herritar kirolariak

## Dominak 
Euskal Herria, Nazioarteko Olinpiar Batzordeak talde onartua ez bazen, 42. postuan egongo litzateke beste 55 herrialdeekin batera.

## Parte hartzaileak kirolaren arabera 
Nazioarteko Olinpiar Batzordeak onartutako 21 kirol olinpikoetatik 7an hartu zuten parte euskal kirolariek, Espainia eta Frantziako selekzioekin.

## Kirolarien zerrenda 
Hona hemen Montrealgo Olinpiar Jokoetan parte hartu zuten euskal kirolarien zerrenda.

## Kanpo estekak
Morwen

**Morwen** () Tolkienen legendarium ospetsuko fikziozko pertsonaia bat da, bere Silmarillion eta Húrinen semeak lanetan agertzen dena. Adan bat da, Baragunden alaba, Húrinen emaztea eta Lalaith, Túrin eta Nienorren ama. Eledhwen ere deitua da, "elfotar dizdira" esan nahi duena.

## Historia 
Dagor Bragollachean Dorthonion erori zenean, Morwenek lurralde hori utzi zuen, eta Dor-lóminera babestera joan zen gerlarien beste emakume eta seme-alaba batzuekin batera. Han, Húrinekin ezkondu ondoren "Dor-Lómineko Anderea" bihurtu zen.

Nirnaeth Arnoediad guduaren ondoren, Ekialdetarrek Hithlum hartu zutenean eta Túrinek zortzi urte zituenean, zorigaitzean erori zen, hauek pobrezian utzi baitzuten eta aztikeriak egiten zituen sorgin bat izateaz salatzen baitzuten, eta bere semea esklabu bihurtuko ote zuten beldur zen, eta, Nienorretaz haurdun zegoenean, Doriathera bidali zuen Thingolek zain zezan.

Eguzkiaren Lehen Aroko 495. urtean, azkenean ihes egin zuen Dor-Lóminetik bere alabarekin, eta Menegrothera joan zen babestera, non Thingolek eta Melianek ohore handiz hartu zuten. Bere semea Amon Obelen bizi zela jakin zuenean, desesperatuta bere bila joan zen, eta atzetik Mablung eta Nienor joan zitzaizkion, nor, Doriatheko erregeen aholkuei entzungor eginez, bere amaren bila joan zen. Glaurung mugimenduetaz adi zegoena, Narog ibaian sartu zen, konpainia txikia espioien muinoa zen Amon Ethirren banandu zuen laino trinko bat eratuz, eta Morwen galdu egin zen.

Túrin hil eta urte betera, Húrinek, Melkorrek askatu zuena, Túrinen hilarri bezala erabiltzen zen harriaren itzalpean topatu zuen, biziki zahartua, urte askoan aritu zen noraezean Brethil basoan zehar, baina elkar ikusi zuten egun horretan Morwen hil egin zen, eta bere senarrak bere semearenaren ondoan hilobi bat egin zuen, eta harrian honako hau grabatu zuen. "Hemen atseden hartzen du, baita ere, Morwen Eledhwenek". Esaten denez, hilobiak uren gainean jarraitzen du Tol Morwenen (Morwenen uhartea), Valarrek, haserretuta, Erdialdeko Lurraldearen zati hori suntsitu ondoren, Beleriandetik geratu zen gutxia osatzen zuten bi uharte txikietako bat zena.

## Kanpo estekak
Arrautza tartaleta

**Arrautza tartaleta** () txinatar gozogintzako berezitasun bat da, tartaleta bat arrautza pudinez betea dena.

## Kanpo estekak
Eskuoihal

thumb|300px|Koloretako eskuoihalak.
**Eskuoihala**, halaber **xukadera** edo **toalla** (Heg.), ehun xurgatzailez egindako oihal zatia, gehienetan laukizuzen formakoa, eskuak, aurpegia eta gorputzeko beste atalak lehortzeko erabiltzen dena.

## Eskuoihal motak 
* *bainurako eskuoihalak*, tamaina handikoak dira eta bainu eta dutxatik ateratzean gorputza lehortzeko erabiltzen dena;
* *eskuko xukadera*, tamaina txikikoak dira eta eskuak eta oinak lehortzeko erabiltzen dira;
* *hondartzako eskuoihalak*, tamaina handikoak dira eta hondartzetan etzateko erabiltzen dira.

## Ikus, gainera 
* Zapi

## Kanpo estekak
1991ko Munduko Eskrima Txapelketa

**1991ko Munduko Eskrima Txapelketa** Munduko Eskrima Txapelketaren 53. edizioa izan zen. 1991ko ekainak 13 eta 23 artean ospatu zen Hungariako hiriburua den Budapesten Nazioarteko Eskrima Federakuntzak eta Hungariako Eskrima Federakuntzak antolatuta.

## Emaitzak 
### Gizonezkoak 
**Banakako floretea**
# Ingo Weißenborn 
# Thorsten Weidner 
# Laurent Bel /Youssef Hocine 

**Taldekako floretea**
#  Guillermo Betancourt, Tulio Díaz, Oscar García, Elvis Gregory, Rolando Tucker
#  Ingo Weißenborn, Thorsten Weidner, Udo Wagner, Ulrich Schreck
#  Laurent Bel, Youssef Hocine, Philippe Omnés, Patrice Lhotellier

**Banakako ezpata**
# Andrei Schuvalov 
# Robert Felisiak 
# Sergei Kostarev 

**Taldekako ezpata**
#  Kaido Kaaberma, Pavel Kolobkov, Sergey Kostarev, Sergey Kravchuk, Andrei Shuvalov
#  Érick Srecki, Robert Leroux, Olivier Lenglet, Hervé Faget
#  Robert Felisiak, Mariusz Strzałka, Arnd Schmitt, Elmar Borrmann

**Banakako sablea**
# Grigori Kiriyenko 
# Peter Abay 
# Vadim Gutzeit 

**Taldekako sablea**
#  Peter Abay, Csaba Köves, György Nébald, Imre Bujdosó, Bence Szabó
#  Grigori Kiriyenko, Vadim Gutzeit, Aleksandr Shirshov, Sergey Bogoslovski, Andrey Alshan
#  Felix Becker, Jacek Huchwajda, Jürgen Nolte, Jörg Kempenich, Franck Bleckmann

### Emakumezkoak 
**Banakako floretea**
# Giovanna Trillini 
# Claudia Grigorescu 
# Sabine Bau 

**Taldekako floretea**
#  Diana Bianchedi, Francesca Bortolozzi, Giovanna Trillini, Dorina Vaccaroni, Margherita Zalaffi
#  Tatyana Sadovskaya, Olga Velischko, Yelena Glikina, Olga Sidorova, Tatyana Napalkova
#  Sabine Bau, Zita Funkenhauser, Rozalia Husti, Anja Fichtel

**Banakako ezpata**
# Marianne Horváth 
# Eva-Maria Ittner 
# Marina Varkonyi 

**Taldekako ezpata**
#  Diana Eöri, Marianne Horváth, Gyöngyi Szalay, Zsuzsanna Szőcs, Marina Várkonyi
#  Marie Hauterville, Brigitte Benon, Valérie Devaux, Valérie Barlois, Florence Topin
#  Oksana Jermakova, Mariya Mazina, Viktoriya Titova, Ekaterina Lebedeva-Gorskaya

## Kanpo estekak
Tux

**Tux** Linuxen maskota ofiziala da. 1996an Larry Ewingek sortu zuen, pinguino irrikor bat margotuz. Animalia kernelen sortzailea zen Linus Torvaldsek berak hautatu omen zuen, umea zenean pinguino batek heldu ziolako. Kontatzen den arabera, txikia zenean pinguino batek mokokatu zuen; gainera animalia hauek gustuko ditu. Ez du esanahi konkreturik.

## Jatorria 
Izenaren jatorria azaltzen duten bi bertsio daude. Lehenengoak iradokitzen du pinguinoek esmokin bat janzten dutela diruditela (ingelesez *tuxedo*, laburtuta *tux*). Bigarrenak aldiz *Tux* osatzen duten letrek, **T**orvalds **U**ni**x**-etik datozela.

Tux Linuxen logotipoa aukeratzeko lehiaketa batean diseinatua izan zen. Irudia eratzeko tresnak, sistema eragiletzat Linux zuen ordenagailu bat eta GIMP irudi editorea izan behar ziren, alegia. Aurkeztu ziren hainbat irudi oraindik ikusgarri daude.

## Erabilera 
Logotipoa nahieran erabili eta aldatu daiteke, Larry Ewing egilea aitortzen den bitartean.

Tux software librearen eta Linuxen irudia bihurtu da; britaniar linuxzale batzuk pinguino bat adoptatu dute Bristoleko zoologikoan. Bere lagun ona baino famatuago da, GNU, ñu baketsu eta lotsatia, GNU proiektua irudikatzen duena.

## Bertsioak 
Testuinguruaren arabera itxuraz aldatu daiteke: adibidez, PaX segurtasun algoritmoa irudikatuz, kasketa, aizkora, ezkutua eta begi gorriak ditu. Linuxeko hainbat jokoen pertsonai nagusia da.

Linux banaketa batzuetan, Tuxek erabiltzailea agurtzen du sistema abiaraztean; prozesadore anitzeko sistemetan, sistema horrek dituen nukleo kopuru Tux agertuko dira. Askok BSDren maskota den Beastie, Tuxen areriorik txarrentzat hartzen dute.

### Irudi galeria 

Fitxategi:Tux.svg|Oinarrizko irudiaren bektore bat
Fitxategi:NewTux.svg|Tux gloss efektuarekin
Fitxategi:Tux Enhanced.svg|3D efektuarekin
Fitxategi:TuxFlat.svg|3D efekturik gabe
Fitxategi:Tux Mono.svg|Tux txuri-beltzean
Fitxategi:Tux-simple.svg|Beste bektore bat
Fitxategi:Crystal 128 penguin.png|Kristal ikonoen Tux bertsioa
Fitxategi:Slackware-mascot.svg|Slackware bertsioa
Fitxategi:Tuxguitar.png|TuxGuitar
Fitxategi:Pax tux.png|PaX bertsioa

## Bitxikeriak 
Tiumeneko (Errusia) Linux komunitateak Tuxen monumentu bat eraiki dute.

## Erreferentziak 
## Kanpo estekak 
* Tuxen historia
Arrautzesne

**Arrautzesnea** edo **natillak** arrautza, esnea eta azukrea irabiatu eta egosiz eginiko azkenburukoa da. Arrautzesnea kanelaz, banillaz edo limoiz lurrintzen da.

## Ikus, gainera 
* Flan
* Kataluniar krema
* Pastel-krema

## Erreferentziak 
## Kanpo estekak
Leland John Haworth

**Leland John Haworth** (1904ko uztailak 11-1979ko martxoak 5) estatubatuar partikulen fisikari bat zen. Bere karrera luzean zehar Brookhaven National Laboratory, Atomic Energy Comission eta National Science Foundationeko zuzendaria eta Associated Universities, Inceko presidentearen laguntzailea izan zen.

## Biografia 
Haworth Flinten jaio zen, garai hartan bere gurasoak, ohi, New Yorken bizi zirelarik. Bere gurasoak irakasleak ziren, eta kuakeroak. Familia Clevelandera bizitzera joan zen 1907an denbora labur batez, ondoren, 1910ean Newton konderriara (Indiana) joanez. Haworth maisu bezala graduatu zen fisikan Indianako Unibertsitatean 1926an. Indianan unibertsitateko beisbolean ere jokatu zuen, eta erdi profesional bezala ere jokatu zuen.

## Karrera 
Graduatua lortu ondoren Wisconsingo Unibertsitatean ikasi eta doktoretza lortu zuen 1931n. Bertan, irakasle bezala sei urtez aritu zen, eta partikula azeleragailuetan lan egitera itzuli zen 1934an. 1937an Massachusetts Institute of Technologyn lan egitera joan zen. Bere aita hil ondoren postu berria lortu zuen Illinoisko Unibertsitateko fakultatean.
Martin Sheen

**Martin Sheen**, jaiotze izenez **Ramón Gerardo Antonio Estévez** (1940ko abuztuaren 3a, Dayton, Ohio) estatubatuar aktore bat da. Charlie Sheen eta Emilio Estevez aktoreen aita da.

Antzeztu izan dituen filma nabarmenen artean honako hauek daude: *Catholics* (1973), *Badlands* (1973), *Apocalypse Now* (1979), *Gandhi* (1982), *Wall Street* (1987), *The Departed* (2006) eta *The Amazing Spider-Man* (2012). *The West Wing* (1999–2006) telesailean Josiah Bartlet EEBBko presidentearen papera ere antzeztu zuen.

## Filmografia 
## Kanpo estekak 
* Martin Sheen aktorearen IMDBko fitxa irakurgai
Casterbridgeko alkatea

**Casterbridgeko alkatea. Kastako Gizon Baten Bizitza eta Heriotza** (ingelesez *The Mayor of Casterbridge. The Life and Death of a Man of Character*) 1886ko Thomas Hardy ingeles eleberrigileak idatzitako eleberri bat da.

## Eleberria 
Fikziozko Casterbridge udalerria Ingalaterrako hegoaldeko Dorset konderriko Dorchester hirian oinarritua dago. Euskaraz lehenbiziko aldiz 1989an Iñaki Iñurrietak itzuli zuen.

## Narrazioa 
Eleberria gezurren artean aurrera doa. Modu honetan, tragedia piskanaka areagotuz eta amaieran erabat lehertuz. Narrazioa modu irmo eta orekatuan gauzatzen da, honek eleberri hau garai hartan modan zeuden victoriar tragedia klasikoetatik aldentzen du: kontakizunak inoiz ez du interesik galtzen eta amaierara hurbiltzen goezan einean, gero eta ziraragarriagoa bilakatuz doa.

## Argumentua 
Michael Henchard gazte mozkorti bat da, erdi-mozkortua dagoela ganadu azokara batetara joan eta enkatean bere emazte Susan eta alaba Elizabeth-Jane bost ginearen truk itsasgizon bati salduko dizkiolarik. Biharamunean, jada mozkorra igarota eta buruko minez, Michaelek egin duen erokeriaz jabetu eta lotsaturik, Jainkoari berriz zurrutik egingo ez duela hitzematen dio.

Hemezortzi urte beranduago, Michael zuzendutako gizona eta nekazal merkatari diruduna da, Casterbridgeko udalerriko komunitatean oso pertsona estimatua, bertako alkatea delarik. Bapatean, Michaeli iraganean saldu zituen bere emaztea eta alaba direla esaten duten emakumea eta neska aurkeztuko zaizkio.

## Kanpo estekak
Tolosako teilak eta zigarretak

thumb|350px|Tolosako teilak eta zigarretak.
**Tolosako teilak eta zigarretak** Euskal Herriko azkenburuko bat da, alde batetik gurinaz eta beste aldetik oreki gozoa almendrekin gorringozko geruza finak estaliak eta limoizko ukitu txiki bat duena. Erretegi eta sagardotegietan zerbitzatzen da kafea laguntzeko.

## Kanpo estekak 
*  Receta de tejas de almendra
Upton (New York)

**Upton** AEBetako New Yorkeko Long Islanden dagoen Brookhaven herriko herrixka bat da. *Brookhaven National Laboratory* laborategiaren eta New York hiria, Long Island, Hudson ibaiaren harana, Connecticut hegoaldea eta New Jersey ipar-ekialderantz iragarpen atmosferikoak egiten dituen *National Weather Service*n estazioaren egoitza da.

Upton New York estatuko Suffolk konderrian dago.

## Historia 
Herrixkak bere izena 1917 eta 1920 artean lehenik eta, ondoren, 1940 eta 1946 artean existitu zen Camp Upton base militarraren egoitza izan zelako jasotzen du. Bigarren Mundu Gerran, kanpamendua, batez ere, erreklutentzako konskripzio gune bezala berreraikia izan zen. Beranduago, armadak, toki hau ospitale bezala erabili zuen.

## Kanpo estekak
Erretegi

thumb|300px|Erretegia.
**Erretegia** jatetxe mota bat da, batez ere errekiak zerbitzatzen duena. Ohikoak Espainian, tradizio handia dute Gaztela eta Leonen, non txerria edo arkumea egin ohi den.

## Kanpo estekak
Erreki

[thumb|[Argentinar erreki tipikoa.]]
[thumb|Errea [Patagonian, Argentinan.]]

**Errekia**, **haragi errea** edo **okela errea** haragia edo okela prestatzeko modu bat da.

## Kanpo estekak
Ohio (ibaia)

**Ohio** (ingelesez  ahoskatua) Estatu Batuetako ibaia da, Mississippi ibaiaren ekialdeko adar nagusia. 1.579 kmko luzera eta 490.601&nbsp;km²ko arroa ditu. Pittsburghen (Pennsylvania) du sorrera, Allegheny eta Monongahela ibaien elkargunean, ipar-ekialdetik hego-mendebaldera luzatzen da gero eta Cincinnati eta Louisville hirietatik igarotzen da. Cairo hirian (Illinois estatuan) elkartzen da Mississippi ibaiarekin. 1929an egin zen ubideari esker ontziz ibil daiteke Cairo hiritik Pittsburgh bitartean.

## Erreferentziak 
## Kanpo estekak
Cần Thơ

**Can Tho** () Vietnamgo laugarren hiririk handiena da, Mekong ibaiaren deltan dagoena. 2004an 1,1 milioi biztanle baino gehiago zituen eta 2011n, Can Tho aireportua ireki zuten.

Vietnamdarrek "herrialdeko arroz katilua" dela diote, bertan Vietnamgo ekoizpenaren erdia biltzen dutelako. Esaera zaharrak honela dio:

## Klima 
## Erreferentziak 
## Kanpo estekak
Where the Streets Have No Name

**Where the Streets Have No Name** (euskaraz *Kaleek Izenik Ez Duten Lekua*) U2 irlandar rock musika taldeko abesti bat da. 1987an *The Joshua Tree* diskoaren barnean kaleratu zuten.

Abesti honen izenburuak Belfast hirian bertakoak zein katolikoak edo protestanteak diren jakitzeko zein kaletan jaio diren jakinez ezagutu ahal daitekenaren kontzeptuari erantzun nahi izan zion.

## Kanpo estekak 
* *Where the Streets Have No Name* abestia entzungai
Walkabout (Red Hot Chili Peppers)

**Walkabout** (euskaraz *Txangoa*) Red Hot Chili Peppers estatubatuar funk musika taldearen abesti bat da. 1995an *One Hot Minute* diskoaren barnean kaleratu zuten.

## Kanpo estekak 
* *Walkabout* abestiaren bideoklipa ikusgai eta entzungai
Ibai Gorria

**Ibai Gorria** (txinera tradizionalez: 红河, pinyinez: Hónghé;  edo *Hồng Hà*) hego-ekialdeko Asiako ibaia da, hego-ekialdeko Txina eta iparraldeko Vietnam zeharkatzen dituena. 1.149 kilometroko luzera du, horietatik 510 Vietnamen, eta 143.700 kilometro koadroko arroa dauka.

## Geografia 
Ibai Gorriak Txinako Yunnan probintzian du iturria, 1.776 metroko garaieran. Ipar-mendebalde hego-ekialde norabidean Honghe prefektura zeharkaturik, Vietnamen barneratzen da. Bertan Ibai Beltzaren eta Lo ibaiaren emariak jasotzen ditu. Hanoi zeharkatu eta gero, Hego Txinako itsasora isurtzen da Tonkingo golkoan. 

Oso delta zabala eratzen du bokalean, 3.000 kilometro koadro ingurukoa; Batzuetan ibaiak, bat-batean, gainezka egiten du eta lur sail handiak hartzen ditu urpean. Deltako lurra nekazaritzan erabiltzen da eta ibaia ureztapenerako eta garraiorako. Nam Dinh, Thai Binh eta Hai Phong hiriak daude eskualde horretan.

## Erreferentziak 
## Kanpo estekak
Ibai Gorria (argipena)

**Ibai Gorria** munduko hainbat ibaien izena da:

* Ibai Gorria edo Sông Hồng, Asiako ibaia da.
* Hegoaldeko Ibai Gorria, Estatu Batuetako ibaia da.
* Iparraldeko Ibai Gorria, Ipar Amerikako ibaia da.
* Kizil-Irmak, Turkiako ibaia.
Iparraldeko Ibai Gorria

**Ibai Gorria**, **Iparraldeko Ibai Gorria** edo **Red River** Ipar Amerikako ibaia da. Bois de Sioux eta Otter Tail ibaien lotunean, Minnesota eta Ipar Dakota estatuen mugan, jaioa, bere haranak estatu hauek zeharkatzen ditu, Kanadako Manitobaraino. Winnipeg aintziran ahoa eta Assiniboine ibaia ibaiadar nagusia ditu.

## Erreferentziak 
## Kanpo estekak
Sankt Pölten

**Sankt Pölten** (alemanez  ahoskatua; ), gehienetan eta ofizialki **St. Pölten**, laburtua, Austria Beherea lurralde austriarraren hiriburua da. Udalerriak norbere estatutua duenez, hiria eta barrutia da aldi berean administratiboki.

## Banaketa administratiboa 
Hiria honako estatistika-barrutitan banaturik dago: Altmannsdorf, Dörfl at Ochsenburg, Eggendorf, Ganzendorf, Hafing, Harland, Hart, Kreisberg, Matzersdorf, Mühlgang, Nadelbach, Oberradlberg, Oberwagram, Oberzwischenbrunn, Ochsenburg, Pengersdorf, Pottenbrunn, Pummersdorf, Ragelsdorf, Ratzersdorf at the Traisen, Reitzersdorf, Schwadorf, Spratzern, St Georgen on the Steinfelde, St Pölten, Stattersdorf, Steinfeld, Teufelhof, Unterradlberg, Unterwagram, Unterzwischenbrunn, Viehofen, Völtendorf, Waitzendorf, Wasserburg, Weitern, Wetzersdorf, Windpassing, Witzendorf, Wolfenberg, Wörth eta Zwerndorf.

## Klima 

## Hiri senidetuak 
Sankt Pölten ondorengo hiriekin senidetuta dago:

* 
* 
* 
* 
* 
* 
* 

## Erreferentziak 
## Kanpo estekak 
* Udalaren webgune ofiziala
Brookhaven National Laboratory

**Brookhaven National Laboratory** New Yorkeko Long Islandeko Upton hirian dagoen laborategi nazional bat da, formalki 1947an ezarria aurretik Camp Upton base militarra zegoen toki berean. Brookhaven Ameriketako Estatu Batuetako Energia Sailak operatzen du, eta bere dibisioa den *Brookhaven Science Associates* fisika nuklearreko ikerketetan espezializatzen da. 3.000 zientzialari, ingeniari, teknikari eta laguntza pertsonal baino gehiagok lan egiten dute bertan, urtero 4.000 ikertzaile gonbidatu ere hartzen dituelarik. Laborategi honetan eginiko aurkikuntzek sei Nobel sari irabazi dituzte.

1990eko hamarkadan lurrazpiko uretan istripuzko tritio ihesa ez zitzaion batere gustatu instalakuntzetatik gertu bizi zen jendeari, zuzendaritzan aldaketak egin behar izan zituztelarik.

Laborategiak, 1974an quark sorgindua aurkitzen lagundu zuen.

## Instalakuntzak 
* Relativistic Heavy Ion Collider
* Center for Functional Nanomaterials
* National Synchrotron Light Source
* Alternating Gradient Synchrotron
* Accelerator Test Facility
* Tandem Van de Graaff
* New York Blue Gene supercomputer

## Nobel Sariak 
### Fisika 
* 1957: Chen Ning Yang eta Tsung-Dao Lee paritate legeengatik
* 1976: Samuel Chao Chung Ting psi partikulagatik.
* 1980: James Cronin eta Val Logsdon Fitch CP biolazioagatik
* 1988: Leon Max Lederman, Melvin Schwartz eta Jack Steinberger muoi neutrinoagatik.
* 2002: Raymond Davis Jr. Neutrinoagatik.

### Kimika 
* 2003: Roderick MacKinnon Ioi kanalagatik
* 2009: Venkatraman Ramakrishnan eta Thomas Arthur Steitz erribosomagatik.

## Kanpo estekak
Suspense

**Suspensea** literaturan eta zinemako generoa eta baliabidea da, irakurle nahiz ikusleari fikzioaren ondorengo narrazioan gertatuko dena jakiteko irrikitan jarri eta narrazioan aurrera jarraitzeko bultzatzen duena. Maiz baliatzen da beldurrezko zinema, eleberri beltzean eta thriller generoetan. Suspensea erabiltzen maisu izan dira Alfred Hitchcock, zineman, eta Agatha Christie, literaturan.

## Kanpo estekak
1821 Aconcagua

**1821 Aconcagua** asteroide gerrikoan aurkitutako 1821. asteroidearen izena da. 1950eko ekainak 24an aurkitu zuen Miguel Itzigsohnek La Platatik. Bere behin-behineko izendapen zientifikoa **1950 MB** zen. Bere izena Amerikako mendirik garaiena den Aconcaguagatik jasotzen du.

## Kanpo estekak
1822 Waterman

**1822 Waterman** asteroide gerrikoan aurkitutako 1822. asteroidearen izena da. 1950eko uztailak 25ean aurkitu zuen Indiana Asteroide Programak Brooklyndik gertu dagoen Goethe Link Behatokitik. Bere behin-behineko izendapen zientifikoa **1950 OO** zen. Bere izena Alan Tower Watermanen omenez jasotzen du.

## Kanpo estekak
1823 Gliese

**1823 Gliese** asteroide gerrikoan aurkitutako 1823. asteroidearen izena da. 1951ko irailak 4an aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa **1951 RD** zen. Bere izena Wilhelm Gliese alemaniar astronomoagatik jasotzen du.

## Kanpo estekak
1824 Haworth

**1824 Haworth** asteroide gerrikoan aurkitutako 1824. asteroidearen izena da. 1952ko martxoak 30ean aurkitu zuen Indiana Asteroide Programak Brooklyndik gertu dagoen Goethe Link Behatokitik. Bere behin-behineko izendapen zientifikoa **1952 FM** zen. Bere izena Leland John Haworth partikula fisikariagatik jasotzen du.

## Kanpo estekak
Schönbrunn jauregia

**Schönbrunn jauregia** () Vienako (Austria) rokoko estiloko jauregi bat da, udako enperadore egoitza izana, hainbat lorategi zabalez hornitua. Jauregiak 1.441 gela ditu, eta Austriako kultura monumentu garrantzitsuenetako bat da. 1960ko hamarkadaz geroztik, Vienako turismo erakargarri nagusietako bat da. Jauregi hartan eta lorategi haietan islatuta daude Habsburgo etxeko errege-erreginen gustuak, interesak eta nahiak.

## Erreferentziak 
## Kanpo estekak
1825 Klare

**1825 Klare** asteroide gerrikoan aurkitutako 1825. asteroidearen izena da. 1954ko abuztuak 31n aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa **1954 QH** zen. Bere izena Gerhard Klare astronomoagatik jasotzen du.

## Kanpo estekak
1826 Miller

**1826 Miller** asteroide gerrikoan aurkitutako 1826. asteroidearen izena da. 1955eko irailak 14an aurkitu zuen Indiana Asteroide Programak Brooklyndik gertu dagoen Goethe Link Behatokitik. Bere behin-behineko izendapen zientifikoa **1955 RC** zen. Bere izena John Anthony Miller astronomoagatik jasotzen du.

## Kanpo estekak
Inveraray

**Inveraray** (Eskoziako gaeleraz *Inbhir Aora* eta eskozieraz *Inverera*) Eskoziako Argyll eta Bute konderriaren mendebaldeko kostaldean dagoen udalerri bat da. Fyne aintziraren mendebaldeko kostaldean dago, A83 errepidean, Argyll konderriko usadiozko hiriburua izan zen, baita Argyllgo dukerriarena ere.

## Ondarea 
Udalerritik hurbil izenbereko Inveraray gaztelua dago.

## Iruditegia 

Irudi:Inveraray Castle - geograph.org.uk - 434143.jpg|Herria eta Inveraray gazteluaren aireko ikuspegia.
Irudi:TyInveraray20030829r25f32.jpg|Kalea 2005an.
Irudi:Inveraray viewed from St Catherines (geograph 922695).jpg|Herria.
Irudi:Arctic Penguin at Inveraray Harbour - geograph.org.uk - 1510123.jpg|Artic Penguin ontzia portuan.

## Kanpo estekak 
* Inverarayko webgunea 
* Inverarayko gazteluaren webgunea 
* Inverarayko antzinako gartzelaren webgunea 
* Argyll Adventure. Inveraray. 
* Inverarayko bizitarien gida.
1828 Kashirina

**1828 Kashirina** asteroide gerrikoan aurkitutako 1828. asteroidearen izena da. 1966ko abuztuak 14an aurkitu zuen Liudmila Txernikhek Nauchnyjetik. Bere behin-behineko izendapen zientifikoa **1966 PH** zen. Bere izena Valentin Semenovitx Kashiringatik jasotzen du.

## Kanpo estekak
1827 Atkinson

**1827 Atkinson** asteroide gerrikoan aurkitutako 1827. asteroidearen izena da. 1962ko irailak 7an aurkitu zuen Indiana Asteroide Programak Brooklyndik gertu dagoen Goethe Link Behatokitik. Bere behin-behineko izendapen zientifikoa **1962 RK** zen. Bere izena Robert d'Escourt Atkinson astronomoagatik jasotzen du.

## Kanpo estekak
1994ko Munduko Eskrima Txapelketa

**1994ko Munduko Eskrima Txapelketa** Munduko Eskrima Txapelketaren 56. edizioa izan zen. 1994ko uztailak 3 eta 9 artean ospatu zen Atenasen

## Emaitzak 
### Gizonezkoak 
### Emakumezkoak 
## Kanpo estekak
Gorringo

250px|thumb|Arrautzaren **gorringoa**.
**Gorringoa** hegaztien arrautzaren barneko gai gorri-horixka da, enbrioiari elikagaiez hornitzen duena, eta zuringoz inguratuta dagoena.

Arrautza mota batzuek ez dute gorringorik, adibidez, elikagai-hornidura nahikoa den egoeretan jartzen direlako (parasitoide baten ostalariaren gorputzean, adibidez) edo enbrioia amaren gorputzean garatzen delako, zeinak elikagaia hornitzen duen, normalean plazenta baten bidez. Amaren gorputzak enbrioia zuzenean hornitzen duen ugalketa-sistemei matrotrofikoak esaten zaie; gorringoak (bitelo ere deitua) enbrioia hornitzen duen sistemei lezitotrofikoak esaten zaie. Espezie askotan, hegazti guztietan eta narrasti eta intsektu gehienetan bezala, biteloak amaren ugalketa-traktuan eraikitako biltegiratze-organo berezi baten itxura hartzen du. Beste animalia askotan, bereziki espezie oso txikietan, arrain eta ornogabe batzuetan, gorringoaren materiala ez dago organo berezi batean, arrautzaren zelularen barruan baizik (obuluan).

Biltegiratutako elikagai gisa, gorringoak bitamina, mineral, lipido eta proteina ugarikoak izaten dira. Proteinek elikagai gisa funtzionatzen dute, neurri batean berez, eta beste neurri batean gainerako mantenugaien biltegiratzea eta hornidura erregulatzeko. Adibidez, espezie batzuetan, obulu batean dagoen gorringo-kopuruak eragina du ernalketaren ondorengo garapen-prozesuetan.

Gorringoa ez da protoplasma bezalako material zelular bizia, material pasiboa baizik, hau da, deutoplasma. Elikadura-materiala eta horri lotutako kontrol-egiturak oogenesian hornitzen dira. Materialaren zati bat, gutxi gora-behera, amaren gorputzak eman zuen moduan biltegiratzen da, neurri batean, arrautzan eskainitako ehun ez germinalek prozesatua, prozesamendu biosintetikoaren zati bat, bere azken forman, obozitoan bertan gertatzen den bitartean.

Animaliez gain, beste organismo batzuek ere, algek adibidez, batez ere oogamoek, baliabideak metatu ditzakete beren gameto femeninoetan. Gimnospermetan, emeen gametofitoaren hondarrek elikagaiak hornitzeko ere balio dute, eta loredun landareetan, endospermoa.

## Erreferentziak 
## Kanpo estekak
Gabriella Lantos-Romacz

**Gabriella Lantos-Romacz-Debnár** (Budapest, 1970eko irailak 24) florete modalitateko hungariar eskrimalari bat da. Munduko Eskrima Txapelketan domina bat irabazi zuen.

## Palmaresa 
### Munduko Eskrima Txapelketa 
* Brontzezko domina 1994ko Munduko Eskrima Txapelketako taldekako florete proban (Atenas)

### Europako Eskrima Txapelketa 
* Zilarrezko domina 1996ko Europako Eskrima Txapelketako banakako florete proban (Limoges)
* Brontzezko domina 1999ko Europako Eskrima Txapelketako taldekako florete proban (Bolzano)
* Zilarrezko domina 2001eko Europako Eskrima Txapelketako taldekako florete proban (Koblentza)
Lapurdiko estropada zaharrak

**Lapurdiko estropada zaharrak**, XIX. mendearen bukaeran Lapurdiko hainbat herritan jokatu ziren estropadak dira.

## Historia 
Ezagutzen den lehenengo estropada 1853an izan zen Baionan. Lau traineru lapurtarrek, eta Hondarribia, Pasaia eta Donostiar banak izan zuten lehia baina ez da garailearen izenik ezagutzen. 1890 arte arrantzale lapurtarren artean traineru estropada ugari izan ziren eta Donibane Lohitzuneko arrantzaleak nagusitu ziren gehienetan. Hala ere garai hartako komunikabideek gipuzkoarrekin izandako lehien berri baino ez dute ematen, nazioarteko estropada kontsideratzen baitziren, eta honako hauek dira jasotako emaitzak:

### Baionan 
### Donibane Lohitzunen 
### Miarritzen 
### Hendaian 
## Garaipenak 
## Bibliografia 
* *Estropadak, Regatas de Traineras*, Rafael Aguirre Franco,, Zarautz 1972.

## Kanpo estekak
Gorringozko gozoki

**Gorringozko gozokiak** gorringo irabiatua egosiz eginiko azkenburukoa da. Osagaiak: Arrautza-gorringoak, ura, azukrea eta limoi birrina.

### Osagaiak 
* 11 gorringo
* Arrautza bat osorik
* 1/4 litro ura
* Limoi birrina
* 250 gr. azukre
* 50 gr. azukre hautsa

### Prestaketa 
# 1/4 litro ura eta azukrea irakitan ipini ziropa lortu arte
# 11 gorringoak, arrautza osoa eta limoi birrina irabiatu
# Nahastura eta ziropa egosi gorringoak gatzatu arte
# Hotz dagoenean zati txikitan bolak egin eskuez
# Azukre hautsez azukreztatu eta papertxoetan jarri

## Kanpo estekak
Club de Remo Rianxo

[260px|thumb|Rianxoko trainerua [Coruñan uretaratzen.]]
260px|thumb|Rianxoren instalazioak.
**Club de Remo Rianxo** Rianxoko arraun kluba da, gaur egun Galiziako Traineruen Ligan ari dena.

## Historia 
1970. hamarkadan izan zen Rianxoko trainerurik uretan. 1976an esate baterako bigarren postua lortu zuen *Liceo Marítimo Rianxeiro* izeneko taldeak Generalisimoaren Kopan. 

Gaur egungo elkartea 1982an eratu zen eta 1989rarte *Rianxeira* izeneko trainerua urtero atera zuen, postu on batzuk lortuaz, hala nola Conde de Fenosa Banderako laugarren postua eta Vigoko El Corte Inglés Banderako bosgarren postua.

Hiru urtean uretaratu gabe 1993an bigarren etapari eman zion hasiera eta 2000 eta 2003 artean bere ibildibeko emaitzarik onenak lortu zituen, besteak beste Galiziako Traineru Txapelketako bigarren postua (2002) eta hirugarrenak (2000 eta 2003). 2002an aipatu behar da arraunlari eskasia zela eta Amegroverekin batera atera zuela trainerua eta emaitza bikainak izan zituzten, izan ere Espainiako Txapelketan laugarren postua eskuratu baitzuten eta Kontxako Banderara sailkatzear ere izan ziren, 8. postuan gelditu baitziren sailkapen estropadan. 2003an berriz izan zen laugarrena Espainiako txapelketan.

Azken urteetan ordea maila apalean ibili da, Galiziako B ligan. 2016an Diego Portela entrenatzailea ekarri eta B liga irabazi zuen, horrela A Ligara igo zen. 2017an maila mantentzea lortu zuen eta ordutik A Ligan aritu da, urtero emaitzak hobetuz. 2024an bosgarren postua lortu zuen, ordura arteko onena.

2025eko Liga txapelketarako ez zuen izenik eman, gizonezkoetan, eta A Liga 11 traineruz osatuta gelditu zen.

## Palmaresa 
### Kontxako Bandera 
* Sailkatua (0), 2002an 8.a sailkapen estropadan.

### Ligak 
* Galiziako Traineruen Liga (0): bosgarrena 2008an.

### Espainiako Traineru Txapelketa 
* **Txapelduna (0):**
* Laugarrena (2): 2002 eta 2003.

### Galiziako Traineru Txapelketa 
* **Txapelduna (0)**
* Bigarrena (1): 2002.
* Hirugarrena (2): 2000 eta 2003.

### Gainontzeko estropadak 
* 1979ko garaipena Liceo Marítimo Rianxok lortu zuen.
* 2002ko banderak Amegroverekin batera irabazi zituen.

## Azken denboraldiak 
## Emakumezkoen trainerua 
Rianxok 2020 denboraldian atera zuen aurrenekoz emakumezkoen trainerua. Ligako azkenengo estropadei uko egin zien eskualdean gertaturiko COVID-19 agerraldia zela eta.

2023. urtean Espainiako Txapelketan hartu zuen parte eta bigarren postuan sailkatu zen. 12 urte zituen Adrián Neo izan zuten patroi. Abuztuaren amaieran berri lazgarria izan zuten, Adrián Neo bizikleta istripu batean hil zen.

### Banderak 
* Muros de San Pedro Bandera (1): 2020.

### Denboraldiak 
## Erreferentziak 
## Kanpo estekak 
*  Taldearen bloga
*  Liga Galega de Trañeiras-en webguneko informazioa
Sandra Sabatés

**Sandra Sabatés** (Granollers, 1979ko uztailaren 29a) kataluniar kazetari eta telebista-aurkezlea da. Egun La Sextaren *El intermedio* saioan lan egiten ari da.
Bermeoko trainerilla estropadak

**Bermeoko trainerilla estropadak** edo **Santa Eufemietako trainerilla estropadak**, Bermeon 1948 eta 1981 artean urtero jokatu ziren trainerillen estropadak dira.

Irailaren erdialdeko *Santa Eufemia* jaien barneko ekitaldia izan ohi zen, eta Euskal kostaldeko trainerilla-proba garrantzitsuenak izan ziren Zarauzko estropadekin batera.

## Palmaresa 
* 1958, 1959 eta 1965eko ekitaldietan Espainiako Trainerilla Txapelketak ere jokatu ziren.

## Garaipenak 
Hainbat urtetako emaitzak falta dira:

## Kanpo estekak 
* Traineras.es webguneko informazioa
Heriotzaren lorategia

***Heriotzaren lorategia*** (finlandieraz *Kuoleman puutarha*) Hugo Simberg finlandiar margolari sinbolistak 1896an margotutako margolan bat da. Simbergen beste margolan askok bezala, eskena goibel bat erakusten du, beste mundu batekoa. Erdiko irudiek Heriotzaren ohiko irudia irudikatzen dute, baina euren jarrerek oso istorio ezberdin bat kontatzen dute. Heriotza bere lorategiaz lorazain trebe baten maitasun eta dedikazio guztiarekin arduratzen ari da. Zirriborro batean idatzitako ohar batean, egileak lorategia "hildakoek, Paradisura joan aurretik amaitzen duten tokia" deitu zuen.

*Heriotzaren lorategia* Simbergen gairik gogokoenetako bat izan zen, eta margolan honen zenbait bertsio egin zituen teknika ezberdinak erabiliz. Ezagunenen artean 1905 eta 1906 artean Tampereko katedralean fresko moduan margotutako tamaina handiagoko bertsio bat dago.

## Kanpo estekak
Tampereko katedrala

**Tampereko katedrala** (finlandieraz *Tampereen tuomiokirkko*; suedieraz *Tammerfors domkyrka*) Finlandiako Tampere hirian dagoen katedral bat da. Finlandiako Eliza Ebangeliko Luteranoaren Tampereko elizbarrutiaren egoitza da. Lars Sonckek diseinatu zuen eta 1902 eta 1907 artean eraiki zen.

Katedrala bere freskoengatik da ezaguna, Hugo Simberg margolari sinbolistak 1905 eta 1906 artean egin zituenak. Bere garaian, margolanek, horien artean Hugo Simbergen *Aingeru eroria** eta **Heriotzaren lorategia*' lanen bertsioak daudelarik, kritika oso zorrotzak jasan zituzten. Bereziki eztabaidatsua izan zen sabaiaren goiko muturrean atzealde gorrian hegodun suge bat irudikatu izana, bere garaikideek bekatu eta ustelkeriaren ikurtzat hartu zutelarik.

## Galeria 

Image:Tampereen tuomiokirkko 1.JPG|Kanpoaldea
Image:Tampereen tuomiokirkko 3.JPG|Hugo Simbergen *Köynnöksenkantajat*
Image:Kattofresko Tampereen tuomiokirkko.jpg|
Image:Tampereen tuomiokirkko 5.JPG
Image:Tampereen tuomiokirkko 9.JPG|Organoa
Image:Tampereen tuomiokirkko 10.JPG|Aldarea eta Magnusen *Ylösnousemus*
Image:Kuoleman puutarha Tampereen tuomiokirkko.jpg|Hugo Simbergen *Kuoleman puutarha*
Image:Tampereen tuomiokirkko 8.JPG|Barnealdea

## Kanpo estekak 
*  Tampereko katedralaren webgune ofiziala